Pétition au stratège
Material: papyrus
Place: Hermopolites
Categories: Eingabe
der Petent hat ein Darlehen bekommen und eine Hypothek auf seinen Landbesitz aufgenommen. Der Angeklagte soll sich nicht korrekt verhalten haben
er läßt den Petenten nicht in Ruhe seiner landwirtschaftlichen Arbeit nachgehen.
Ἀσκληπιάδει συγγενεῖ καὶ στρατηγῶι 
παρὰ Διονυσ[ί]ου τοῦ Κεφαλᾶ βασιλικοῦ γεωργοῦ 
τῶν ἐκ κώμης Τήνεως τῆς καὶ Ἀκώρεως 
τοῦ Μωχίτου. διὰ τὰς ἐπὶ τοῦ πράγματος ὑπο
δειχθησομέ[ν]ας αἰτίας γραψαμένου ἐμοῦ τε 
καὶ τῆς μη[τρ]ός μου Σεναβολλοῦτος Ἀδμή
τῶι τῶι καὶ Χεσθώτηι τῶν ἐκ τῆς αὐτῆς 
κώμης συγγραφὴν δανείου διὰ τοῦ μνημο
νείου πυρῶν  ρν ἐν τῶι θ , οὐ μόνον, 
δʼ ἀλλὰ καὶ ἐθέμην αὐτῶι ἐν πίστει καθʼ ὧν 
ἔχω ψιλῶν τόπων συγγραφὴν ὑποθήκης· 
ὁ ἐγκαλούμενος ἐγκρατὴς γενόμενος 
τῶν συναλλάξ[ε]ων οὐθὲν τῶν διασταθέντων 
μοι πρὸς αὐτὸν ἐπὶ τέλος ἤγαγεν, ὧν 
χάριν οὐκ ὀλί[α] μοι βλάβη διʼ αὐτὸν παρη
κολούθησεν· κ[α]ὶ νῦν δʼ ἐπʼ ἀδίκου στάσεως 
ἱστάμενος, συνορῶν με περὶ τὴν κατα
σπορὰν ἧς γεωργῶ γῆς κατασχολούμενον, 
καταδρομάς μου ποιούμενος οὐκ ἐᾷ  πρὸς 
τῆι γεωργίᾳ γίνεσθαι παρὰ τὰ περὶ ἡμῶν 
τῶν γεωργῶν διὰ πλειόνων προστετα
γμένα· ὅθεν τῆ[ς γ]ῆς ἐκφυ[γεῖ]ν κινδυνευ
ούσης ἠνάγκασμαι, ἐπὶ τοῦ παρόντος 
οὐ δυνάμενος πρὸς αὐτὸν περὶ τῶν συν
αλλαγμάτων δ[ι]αδικεῖν, τὴν ἐπὶ σὲ κατα
φυγὴν ποιήσασθαι. ἀξιῶ, ἐὰν φαίνηται, 
συντάξαι πρὸ πάντων μὲν γράψαι τῶι τῆς 
Ἀκώρεως ἐπιστ[ά]τει μὴ ἐπιτρέπειν τῶι 
ἐγκαλουμένωι μήτʼ ἐμὲ μήτε τὴν 
μητέρα μου παρενοχλεῖν, δοῦναι 
δʼ ἐμοὶ τὰς πίστεις διʼ ἐγγράπτων, μέχρι τοῦ 
ἀπὸ τῆς κατασπορᾶς γενόμενόν με 
συστήσασθαι αὐτῶι τὸν περὶ ἑκάστων 
λόγον· τούτου δὲ γενομένου οὐθὲν τῶν τῶι 
βασιλεῖ χρησίμων διαπεσεῖται, ἐγώ τʼ ἔ
σομαι ἀντειλημμένος. 
εὐτύχει. 
 Βίαντι· ε[ἰ ἔ]στι βασιλικὸς 
γεωργός, [π]ρονοηθῆναι ὡς 
ἀπερίσπα[στ]ος κατασταθήσεται 
μέχρι ἂν [ἀπὸ] τοῦ σπόρου 
γένηται. 
 ι Θῶυθ κδ.
Διονυσίου 
 Βίαντι.